Flavfrunta papago

Flavfrunta papago (Poicephalus flavifrons) estas papago el genro de longflugilaj papagoj, kiu reproduktiĝas en grandaj areoj de Afriko. Ĝi estas endemio de Etiopaj Altaĵoj. BirdLife International (2016). "Poicephalus flavifrons". IUCN Red List of Threatened Species. 2016: e.T22685308A93067270. doi:10.2305/IUCN.UK.2016-3.RLTS.T22685308A93067270.en. Alirita la 12an de Novembro 2021.  Ĝi estas ĉefe verda kun flava kapo. Relative malmulte oni konas pri tiu birdo.

Taksonomio
La germana natursciencisto Eduard Rüppell kiel unua priskribis la flavfruntan papagon en 1845. Ĝia specinomo devenas de la latinaj vortoj flavus "flava" kaj frons "frunto". Ĝi estas konata ankaŭ kiel la flavvizaĝa papago. Plej lastatempaj fakuloj traktas ĝin kiel monotipan,Dickinson, E. C. (editor) (2003). The Howard and Moore Complete Checklist of the Birds of the World. 3a eldono. Clements, J. F. (2007). The Clements Checklist of the Birds of the World. 6a eldono.  sed kelkaj agnoskis du iomete malsamajn subspeciojn, nome P. f. flavifrons kaj P. f. aurantiiceps.Forshaw (2006). plate 67.

Aspekto
maldekstre|thumb|Plnkreskulo (supre) kaj junulo (malsupre) sur insulo en la Lago Tana, Etiopio
La flavfrunta papago estas ĉirkaŭ 28 centimetrojn longa kaj estas plejparte verda, kun la supraj partoj pli malhelverdaj, la vosto olivecbruna, kaj la kruroj malhelgrizbrunaj. La vizaĝo estas oranĝecflava. Kiam oni rekonas du subspeciojn, oni kredas, ke la nomiga subspecio havas flavan koloron sur la kapo kaj vizaĝo, dum ĉe P. f. aurantiiceps iom da flavo estas anstataŭigita per oranĝkolora. La supra beko estas brungriza kaj la malsupra beko estas ostokolora, la irisoj estas oranĝruĝaj, kaj nudaj okulringoj kaj vaksaĵoj estas grizbrunaj. Masklaj kaj inaj plenkreskuloj havas identan eksteran aspekton. Junuloj estas pli senbrilaj ol plenkreskuloj kun plejparte griza kapo, brunaj irisoj, kaj nur malgranda kvanto da flavo sur la antaŭa parto de la vizaĝo, inkluzive de la frunto.

Teritorio
Tiu ĉi papago estas endemia de la Etiopaj Altaĵoj je ĉirkaŭ 1 000–3 000 metroj super marnivelo. Se oni agnoskas du subspeciojn, la nomiga troviĝas en la altebenaĵoj ĉirkaŭ Lago Tana kaj ankaŭ en centra Etiopio, kaj P. f. aurantiiceps troviĝas en sudokcidenta Etiopio. Ĝi vivas en arbaraj vivejoj, male al plej multaj aliaj Poicephalus-papagoj krom la superspecia komplekso de Kaba kaj ruĝfrunta papagoj.

Birdobredado
La flavfrunta papago estis nekonata en birdobredado ĝis antaŭ nelonge. Ili aperis en kelkaj slovakaj kolektoj kaj bone reproduktiĝis en kaptiteco. Ili nun troveblas en pluraj eŭropaj landoj. Ambaŭ subspecioj estas reprezentitaj.

 Referencoj 

 Guide to the Senegal Parrot and its family. M.S. Allan & D. Deter. Barron's. 

 del Hoyo, J., et al., eds. (1997). Handbook of the Birds of the World 4: 415. Lynx Edicions.

Eksteraj ligiloj

Parrots.org 

Kategorio:Papagedoj
Kategorio:Birdoj de Orienta Afriko